stanford-oval/wikipedia huggingface dataset:
Spektroliitti

Spektroliitti
Spektroliittiä Tampereen Kivimuseossa
Spektroliitti on labradoriitti-nimisen plagioklaasimaasälvän kaupallinen nimitys, jota käytetään sen Suomessa esiintyvästä muodosta. Plagioklaasimaasälpä on kahden mineraalin, albiitin ja anortiitin, seossarja. Labradoriitti sisältää anortiittia 50–70 prosenttia, ja muu on albiittia.
Sateenkaaren väreissä loistavan valoilmiönsä ansiosta ja kohtalaisen kestävyytensä vuoksi se soveltuu koruihin sekä koriste- ja tarve-esineisiin, kuten kellotauluihin. Spektroliittia sekä sen isäntäkiviä, gabroa ja anortosiittia, käytetään myös rakennuskivenä.
Spektroliittia esiintyy Etelä-Karjalassa Lappeenrannan Ylämaan alueella. Ylämaan labradoriitissa värit ovat poikkeuksellisen voimakkaat, minkä vuoksi kivelle on annettu oma nimi. Spektroliitin väriä pidetäänkenen mukaan? kauneimpana kaikista labradoriiteista sen vuoksi, että siinä esiintyvät lähes kaikki spektrin värit, toisin kuin esimerkiksi Kanadassa tai Madagaskarilla löytyvissä labradoriitteissa. Spektroliitti on sekä määrältään että liikevaihdoltaan merkittävin Suomessa louhittava korukivi.
Ylämaan spektroliitin löysi vänrikki Pekka Laitakari vuonna 1940, kun Ylämaalla rakennettiin Salpalinjan panssariesteitä. Hänen isänsä, geologi Aarne Laitakari, oli aiemmin etsinyt Pietarhovista löydettyjen spektroliittilohkareiden emäkalliota vuosien ajan Suomenlahden pohjoisrannalta.
Spektroliitti on Etelä-Karjalan maakuntakivi. Maakuntakivet valittiin vuonna 1998 kansanäänestyksellä, jonka järjestivät GTK ja Suomen Matkailuliitto.
Ominaisuuksia

Kemiallinen koostumus: Na(AlSi3O8)Ca(Al2Si2O8) eli natrium-kalsium-alumiinisilikaatti
Mohsin kovuus 6,0–6,5
Optinen taitekerroin 1,560–1,568
Ominaispaino 2,69–2,70
Kahtaistaitto + 0,0008
Aiheesta muualla

Spektroliitti - Maailman kaunein labradoriitti. Web archive 2016.
Spektroliitti-info.
Seppo Lahden artikkeli.
www.jalokivikierros.com – spektroliitti (Arkistoitu – Internet Archive).
Arponen, Elina, Härmä, Paavo, Selonen, Olavi, Luodes, Hannu & Pokki, Jussi: Tutkimusraportti 178: Anortosiitin ja spektroliitin esiintyminen Viipurin rapakivigraniittibatoliitissa ja spektroliittiesiintymien litologinen kontrolli GTK – Geologian tutkimuskeskus.  2009. Viitattu 26.6.2018.
Sepangin 12 tunnin ajo

Sepangin rata.
Sepangin 12 tunnin ajo (Sepang 12 Hours) (tunnettu aiemmin nimillä Malaysia Merdeka Endurance Race ja Merdeka Millennium Endurance Race) on moottoriurheilun kestävyyskilpailu, joka ajetaan Sepang International Circuitin moottoriradalla Malesiassa. Ensimmäinen kestävyyskilpailu siellä ajettiin vuonna 2000. Kilpailu kestää nimensä mukaisesti 12 tuntia.
Kilpailun järjestämisestä vastaa nykyisin kiinalainen järjestö Top Speed ja se oli osa Intercontinental GT Challenge -sarjaa vuonna 2016.[lähde? ]
Voittajat

| Vuosi | Kuljettajat | Auto |
| --- | --- | --- |
| 2000 |  Jimmy Low  Karamjit Singh  Tommy Lee | Proton |
| 2001 |  Jeffrey Wong  Admi Sharhal  Tommy Lee | TVR Chimaera |
| 2002 |  Nigel Albon  Tunku Hammam  Tommy Lee | Porsche 911 GT3 Cup |
| 2003 |  Eric Yeo  Chin Tzer-Jinn  Firhat Mohkzani | Porsche 911 GT3 Cup |
| 2004 |  Eddie Lew  Hiroki Katoh  Farriz Fauzy | Honda Civic 2.0 i-VTEC |
| 2005 |  Tengku Djan Ley  Genji Hashimoto  Tony Ricciardello | Lotus Exige 300RR |
| 2006 |  Tengku Djan Ley  Damien French  Faidzil Alang | Lotus Exige 300RR |
| 2007 |  Mokhzani Mahathir  Sven Herberger  Lars Erik Nielsen | Porsche 911 GT3 RSR |
| 2008 |  Alex Davison  Darryl O'Young  Weng Sun Mok | Porsche 997 RSR |
| 2009 |  Tatsuya Kataoka  Manabu Orido  Johan Adzmi | BMW Z4M Coupe |
| 2010 |  Tunku Hammam  Peter Kox  Christopher Haase | Lamborghini LP560 |
| 2011 |  Nobuteru Taniguchi  Masataka Yanagida  Dominic Ang | Mercedes-Benz SLS AMG GT3 |
| 2012 |  Nobuteru Taniguchi  Masataka Yanagida  Dominic Ang | Mercedes-Benz SLS AMG GT3 |
| 2013 |  Craig Baird  Hiroshi Hamaguchi  Weng Sun Mok | Ferrari 458 Italia GT3 |
| 2014 |  Gianmaria Bruni  Alif Hamdan  Weng Sun Mok | Ferrari 458 Italia GT3 |
| 2015 |  Stuart Leonard  Stéphane Ortelli  Laurens Vanthoor | Audi R8 LMS |
| 2016 |  Christopher Haase  Robin Frijns   Laurens Vanthoor | Audi R8 LMS |
2017: Kilpailu peruttiin
2018 – 2022: Kilpailua ei ajettu
| 2023 |  James Yu  Markus Winkelhock   Andrew Haryanto | Audi R8 LMS Evo II |
| 2024 |  Wei Lu  Leo Ye Hongli   Bo Yuan | Porsche 911 GT3 R (992) |
Aiheesta muualla

Kotisivut
Facebook
Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sepang 12 Hours
Käännös suomeksi
Siiskosen leipomo

| Kotileipomo Siiskonen Oy |
| --- | --- |

Yritysmuoto:  osakeyhtiö
Perustettu:  1964 (Leipomo), 1978 (Kotileipomo Siiskonen Ky), 2002 Siiskonen Oy
Perustaja:  Sirkka Siiskonen
Toimitusjohtaja:  Anttu Rautio
Puheenjohtaja:  Henri Rautio (2016)
Kotipaikka:  Juva, Suomi
Toimiala:  leipomo, kahvila- ja ravintolatoiminta
Liikevaihto:  2,74 milj. € (2021)
Henkilöstö:  26 (2021)
Omistaja:  Siiskosen perhe
Kotisivu:  https://kauraleipa.fi
Infobox OKVirheellinen NIMI-arvo: 
Kotileipomo Siiskonen Oy on leipomo- ja ruokapalvelualalla toimiva suomalainen perheyritys, jonka toiminta on keskittynyt Etelä-Savon Juvan Nuutilanmäkeen. Yritys valmistaa sekä suolaisia että makeita leipomotuotteita, ja sillä on ravintola- ja kahvilatoimintaa. Siiskosen tuotteita myydään esimerkiksi Keskon ja S-ryhmän kaupoissa.
Historia

Yrityksen perustivat Pentti Ilmari Siiskonen (s. 23. syyskuuta 1927 Juva – 29. syyskuuta 1973), ja Sirkka Annikki Siiskonen os. Laamanen (s. 25. huhtikuuta 1932 Mikkeli – 17. joulukuuta 2014), entisessä Mikkelin maalaiskunnassa, Asilassa. Leipomo toimi 1964–1977 toiminimellä, mutta se yhtiöitettiin kommandiittiyhtiöksi 1978 nimellä (Kotileipomo Siiskonen Ky), jolloin yhtiön toimitusjohtajana toimi Sirkka Siiskonen. Nykyinen Kotileipomo Siiskonen Oy on perustettu vuonna 2002. Se on osakeyhtiö, jonka kotipaikka on Juva, ja pääasiallinen toimiala leipomo. Yhtiön toimitusjohtaja on Lari Jussi Anttu Rautio.
Leipomo perustettiin kyläsepän pajaan, jossa on rakennettu yrityksen ensimmäiset leipä- ja tuotantokoneet. Valtaosa tuotteista leivottiin alkuun käsityönä ja tuotteita myytiin lähinnä paikallisissa lähikaupoissa sekä torilla. Kotileipomo on vanhin Mikkelissä edelleen toimiva yksityinen leipomo.
Toimitusjohtajat

Sirkka Siiskonen 1964–1988
Riitta Siiskonen 1989–2013 puheenjohtaja Sirkka Siiskonen 1989–
veljekset Anttu 2014– Rautio, ja puheenjohtaja Henri Rautio 2016
Palkinnot ja tunnustukset

Länsi-Savo Oy:n hallituksen myöntämä vuoden mainetekopalkinto
1980 Siiskoselle myönnetty Etelä-Savon vuoden yrittäjäpalkinto
Leipomo toiminnasta osoitettu kiitoskirje presidentti Urho Kekkoselta
1993 Suomen yrittäjien kultainen yrittäjäristi (Sirkka Siiskonen)
1998 Vuoden yrittäjä -tunnustus Mikkelin seudun yrittäjät Ry
2017 Suomen yrittäjien timanttinen yrittäjäristi 40 vuotta (Riitta Siiskonen)
2020 Juvan yrittäjäpalkinto
Aiheesta muualla

Juvan Lehti  julkaisu 10.10.2019, Siiskosen leipomo. Viitattu 25.3.2021
Siiskonen avaa Juvalla | Yle Uutiset | yle.fi
Siiskosen leipomon leipämenekki laski - viljan hinta seurannassa | Yle Uutiset | yle.fi
Pääkaupunkilaisetkin rukiin makuun | Yle Uutiset | yle.fi
Joulu on leipomolle vasta vuoden kakkossesonki | Yle Uutiset | yle.fi
"Joko sitä on liikaa tai liian vähän" – suolapitoisuudesta eniten palautetta leivän tekijälle | Yle Uutiset | yle.fi
Karppaus ei kaada Etelä-Savon leipomoita | Yle Uutiset | yle.fi
Kotileipomo Siiskonen avaa kahvilan Juvan keskustaan – Myyntiin tulee leipiä, soppalounasta ja kahvilatuotteita | Paikalliset | Länsi-Savo (lansi-savo.fi)
Siamaggiore

| Siamaggiore (Siamaiore) |
| --- | --- |
 Sijainti Oristanon maakunnassa
 Siamaggiore
 Koordinaatit: 39.949°0′0″N, 8.634°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  13,17 km²
Korkeus:  8 m
Väkiluku:  927
Aikavyöhyke:  UTC+1
 – Kesäaika:  UTC+2
Postinumero:  09070
Suuntanumero(t):    0783
Rekisterikilpi:  OR
 
 http://www.comune.siamaggiore.or.it 
Infobox OKVirheellinen NIMI-arvo: 
Siamaggiore (sardiksi Siamaiore, Siamajori) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 927 asukasta (vuonna 2016) ja sen pinta-ala on 13,17 neliökilometriä. Se sijaitsee 8 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Siamaggiore Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Sky Pilot (kappale)

| ”Sky Pilot” Eric Burdon & The Animals |
| --- | --- | --- |

Singlen tiedot
 Albumilta: The Twain Shall Meet
 B-puoli: ”Sky Pilot (Part Two)”
 Julkaistu: tammikuu 1968
 Formaatti: 7” vinyyli
 Tekijä(t): Burdon, Briggs, Weider, Jenkins, McCulloch
 Tyylilaji: psykedeelinen rock, acid rock
 Kesto: 07.27 (albumiversio) 2.55 (Single Part 1) 4.30 (Single Part 2)
 Levy-yhtiö: MGM
The Animalsin muut singlet
| ”Monterey” 1967 | ”Sky Pilot” 1968 | ”White Houses” 1968 |
Sky Pilot on Eric Burdonin kirjoittama ja laulama sodanvastainen laulu, joka sisältyi tammikuussa vuonna 1968 julkaistulle The Twin shall Meet -albumille. Kappale ilmestyi myös singlelevynä. Yli 7 minuutin pituutensa vuoksi laulu täytti singlen molemmat puolet. Kotimaassaan Britanniassa ”Sky Pilotin” menestys oli odotettua huonompi. Yhdysvalloissa ja Kanadassa sitä tuli suosittu. Burdonia säesti levyllä hänen yhtyeensä The Animalsin lisäksi joukko taitavia studiomuusikoita ja kuninkaallinen säkkipilliorkesteri.
Burdon aloittaa kappaleen yksinlaululla ilman säestystä. Kuoron ryhtyessä esittämään kertosäettä tulevat mukaan myös kitara ja rummut.
Laulussa esiintyvä Sky Pilot ei ole lentäjä vaan sotilaspappi. Ensimmäisessä säkeessä hän siunaa nuoret etulinjassa olevat miehet ja saa heidät uskomaan olevansa hyvän asian puolesta taistelevia ”Jumalan sotilaita”. Papin sanoista voimaa saaneina sotilaat ylittävät taisteluvyöhykkeen valmiina sotimaan maansa puolesta. Kappaleen väliosassa laulu keskeytyy ja pääosan valtaavat erilaiset ääniefektit. Ne koostuvat syöksypommittajien ujelluksesta ja sodan melskeestä. Äänten vaimentuessa aloittaa säkkipilliorkesteri osuutensa tuoden esitykseen oman merkittävän lisänsä. Laulussa käytettäviin soittimiin yhtyvät myös viulu, piccolohuilu, jouset ja trumpetti.
| 0 | 1 | 2 |
| --- | --- | --- |
| ” |  In the morning they return with tears in their eyes The stench of death drifts out to the skies A young soldier so ill looks at the sky pilot Remembers the words "Thou Shall Not Kill". | ” |
– Sky Pilotin viimeinen säkeistö. 
Eric Burdon sai brittien hallitukselta vihaisen kirjeen siksi, että oli käyttänyt ”Sky Pilotissa” pientä osaa sodanvastaisesta musiikkieepoksesta ”All the Bluebonnet's are over the Border”, jonka säkkipilleineen tulkitsi Royal Scot's Dragoon Guards -orkesteri. Tämä seikka on saattanut vaikuttaa aikoinaan vanhoillisten brittien kielteiseen suhtautumiseen tähän kappaleeseen, josta myöhemmin on tullut eräs psykedeelisen popmusiikin klassikoita.
Vietnamin sotaa on pidetty laulun syntymisen innoittajana, mutta Burdonin mukaan tarina perustui hänen isoisänsä muistelmiin ensimmäisestä maailmansodasta. Alkuperäinen levykansi vanhanaikaisine lentokoneineen tukee tätä väitettä.
Spark the Fire

| ”Spark the Fire” Gwen Stefani |
| --- | --- | --- |

Singlen tiedot
 Julkaistu: 1. joulukuuta 2014
 Tuottaja(t): Pharrell Williams
 Tyylilaji: Vaihtoehto hip hop,
 Kesto: 03.19
 Levy-yhtiö: Mad Love, Interscope
Gwen Stefani:n muut singlet
| ”Baby Don't Lie” 2014 | ”Spark the Fire” 2014 |   |
Spark the Fire on yhdysvaltalaisen laulaja-lauluntekijä Gwen Stefanin kappale. Sen oli tarkoitus olla mukana hänen kolmannella studioalbumilta. Kappaleen julkaisi Interscope Records tulevan albumin toisena singlenä 1. joulukuuta 2014. Sen sanoittivat Stefani ja Pharrell Williams sekä tuotti Williams.
Käännös suomeksi
Skin (Rag’n’Bone Manin kappale)

| ”Skin” Rag’n’Bone Man |
| --- | --- | --- |

Singlen tiedot
 Albumilta: Human
 Julkaistu: 26. tammikuuta 2017
 Formaatti: digitaalinen lataus
 Tuottaja(t): Jonny Coffer
 Tyylilaji: soul, blues
 Kesto: 03.59
 Levy-yhtiö: Columbia Records
Rag’n’Bone Manin muut singlet
| ”Human” 2016 | ”Skin” 2017 | ”The Apprentice” 2017 |
Skin on brittiläisen laulajan-lauluntekijän Rag’n’Bone Manin musiikkikappale. Sen julkaisi Columbia Records hänen ensimmäisen, Human-studioalbumin kolmantena singlenä 26. tammikuuta 2017. Kappaleen ovat sanoittaneet Rag'n'Bone Man, Jonny Coffer, Jamie Scott, Mike Needle sekä Dan Bryer, joista Coffer myös tuotti sen. Kappaleen musiikkivideon ohjasi Greg Davenport ja se julkaistiin Rag’n’Bone Manin vevo-kanavalla 25. maaliskuuta 2017. Videolla nähdään nuori poika, joka on kävelemässä läpi hylätyn kylän etsiäkseen suojaa. Pojan uskotaan olevan viimeinen elossaoleva poika koko maapallolla.
"Skin" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa (Vallonia), Islannissa, Itävallassa, Ranskassa, Saksassa, Skotlannissa, Sloveniassa ja Sveitsissä. Lisäksi kappale on myynyt Isossa-Britanniassa sekä Puolassa yksinkertaista ja Sveitsissä kaksinkertaista platinaa. Ranskassa kappale on myynyt jopa timanttia.
Käännös suomeksi
Sulo Sinisalo

Sulo Adolf Sinisalo, sukunimi aik. Lindroos (1. tammikuuta 1884 Mäntsälä – 26. joulukuuta 1977 Helsinki) oli suomalainen uskonnollinen kirjailija ja metodistipappi.
Teoksia

Laula! : valikoima uusia hengellisiä lauluja ; toim. Sulo A. Sinisalo. Sulo A. Sinisalo, Tampere 1912
Huomenkellot : runokokeita nuoruusvuosien murrosajoilta. G. M. Giescke, Tampere 1914
Hengen ikävä : valikoima uskonnollisia runoja. Lehti ja kirja, Helsinki 1933
Elämän ovet. Lehti ja kirja, Helsinki 1942
Äitien muisto : Suomen uskollisille ja sankarillisille äideille omistettuja kirjoitelmia ja runoja ; koonnut ja julkaissut S. A. S. Lehti ja kirja, Käpylä 1945
Varhain aamulla.... Lehti ja kirja, Helsinki 1946
Uranuurtaja : piirteitä pastori K. J. Lindborgin elämästä. Kuopion kansallinen kirjapaino, Kuopio 1950
Armonsointuja : uusia lauluja koteja ja hartaushetkiä varten ; toim. S. Sinisalo. S. Sinisalo, Helsinki 1960
Armonaika : Runoja : Luettavia, laulettavia, lausuttavia : Valikoima vuosilta 1902-1970. Tekijä, Lahti 197o
Suomennoksia

"Pikku kapteeni" : kertomus mereltä ; kirj. A. J. C. ; suom. S. A. S. Rauhan sanomain kustannusliike, Mikkeli 1922
Karl Hurtig : Seurakuntayhteydestä ; suom. S. A. S. Rauhan sanomain kustannusliike, Mikkeli 1923
Theodor Arvidson : Hengen täyteys ja hengen lahjat. Lehti ja kirja, Helsinki 1951
Odd Hagen : Kirkko ja sakramentit ; suom. S. A. S. Metodistikirkon kirjatoimi, Helsinki 1958
Sulo Santeri Salmensaari

Sulo Santeri Salmensaari, vuoteen 1904 Sundholm (10. syyskuuta 1874 Jyväskylä – 24. joulukuuta 1966 Helsinki) oli suomalainen kouluneuvos ja Suomen Vapaakirkon ensimmäinen johtaja.
Henkilöhistoria

Salmensaaren vanhemmat olivat puuseppä Heikki Sundholm ja Amanda Matilda Sandberg.   Hänen ensimmäinen puolisonsa vuodesta 1900 oli Augusta Maria 'Maikki' Hiltunen (k. 1922) ja toinen vuodesta 1928 Tyyne Liisa Thurman (k. 1963). Salmensaari tuli ylioppilaaksi 1894 ja valmistui filosofian kandidaatiksi 1908. Hän toimi opettajana ja saarnaajana ja opiskeli lähetysopistossa Lontoossa. Suomen Vapaan Lähetyksen sihteerinä hän toimi vuoteen 1908. Käyrän kasvatuslaitoksen johtaja Salmensaari oli 1908–1912 ja Kotiniemen 1914–1918. Hän toimi Kouluhallituksen lastensuojeluosastolla kouluneuvoksena 1918–1924. Sosiaaliministeriön lastensuojelun tarkastaja, ylitarkastaja ja lopuksi raittius- ja alkoholiasioiden osaston päällikkö Salmensaari oli 1924–1941. Hän oli Suomen Vapaakirkon esimies vuodesta 1923 aina vuoteen 1954 asti.
Teoksia

Salmensaari oli Lastensuojelulehden toimittaja 1923–1936 ja julkaisi sekä lastensuojeluun että kirkolliseen työhön liittyviä teoksia:
Kasvatus pahantapaisuuden ehkäisijänä, 1915
Myöskin jaloa työtä, 1916
Poikakysymys, 1921
Yksi on tarpeellinen, 1942
Suomen Vapaakirkko: piirteitä sen synnystä ja kehityksestä, 1957
Suppilopikarikulttuuri

Neoliittisen Euroopan kulttuurit noin 4000–3000 eaa. Vihreä megaliitteihin liittyvä suppilopikarikulttuuri, Sininen Tonavan maanviljelijöiden nauhakeraaminen kulttuuri, oranssi Lengyelin kulttuuri, purppuranvärinen Vincan kulttuuri, punainen Cucutenin ja keltainen luultavasti Jamnan kurgaanikulttuurin länsiosa.
Eräs tyypillinen suppilopikarikulttuurin saviastia.
Suppilopikarikulttuuri oli nuoremmalla kivikaudella Pohjoisessa Keski-Euroopassa vallinnut maanviljelykulttuuri, joka rakensi muun muassa megaliittihautoja. Kulttuuri vallitsi 4000–2700 eaa.[lähde? ] Tämä kulttuuri oli varhaisin Pohjois-Saksan maanviljelykulttuuri noin 4500 eaa. alkaen.
Kulttuuri vaikutti Pohjois-Saksassa, Pohjois-Puolassa, Alankomaissa, Tanskassa ja  Etelä-Ruotsissa.[lähde? ] Tätä maanviljelykulttuuria edelsi mesoliittinen Ertebøllen kulttuuri. Saksassa kulttuuria kutsutaan nimellä Trichterbecher eli TRB. Kulttuuri oli piikivipohjainen.[lähde? ] Suppilopikarikulttuurin kannattajat rakensivat suuria
kivisiä hautoja, megaliittihautoja joihin liittyi maarakennelmia.
Suppilopikarikulttuurin aikajako

Suppilopikarikulttuurin jako Schleswig-Holsteinissa Tanskan ja Saksan rajan tienoilla.[lähde? ]
Vanhempi suppilopikarikulttuuri, pohjoisen varhaisneoliittinen
Wangels-vaihe (4100–3800 eaa.)
Siggenebben-vaihe (3800–3500 eaa.)
Fuchsbergstufe-vaihe (3500–3300 eaa.)
Nuorempi keskineoliittinen (Keskineoliittinen A, "MN A-IV") (3300–2800 eaa.)
Suppilopikarikulttuurin alueet

Suppilopikarikulttuuria esiintyi Alankomaista Puolaan, sekä Tanskaan ja Etelä-Ruotsiin. Josef Kostrzewski lajitteli kulttuurin viiteen alueelliseen ryhmään[lähde? ]:
Koillisryhmä Etelä-Puolassa ja Ukrainassa.
Länsiryhmä Alankomaissa, Emsin ja Weserin välisellä alueella.
Pohjoisryhmä Pohjois-Saksan keskiosissa ja Etelä-Skandinaviassa.
Itäryhmä Pohjois-Puolassa
Eteläryhmä Keski-Saksassa ja Tšekissä.
Baalberge
Bernburg
Salzmünde
Walternienburg
Suppilopikarikulttuurin aikalaisia

Vinčan kulttuuri Balkanilla
Jamnakulttuuri Ukrainassa
Nauhakeraaminen kulttuuri (eli LBK) Länsi-Ranskassa, Sveitsissä, Etelä-Saksassa, Tšekissä, Kroatiassa, Bosniassa
Lengyelin kulttuuri Puolassa, Unkarissa, Slovakiassa
Tripoljen kulttuuri Länsi-Ukrainassa
Aiheesta muualla

Wikimedia Commonsissa on kuvia tai muita tiedostoja aiheesta .
http://www.jungsteinsite.de
Sky Mali

Sky Malin tunnus.
Sky Mali on malilainen lentoyhtiö.
Arabiemiirikuntalaisen Al Sayegh Groupin omistama yhtiö on perustettu heinäkuussa 2020. Sen osakkaiksi odotetaan myös Malin valtiota ja paikallisia yrityksiä. Yhtiön tavoitteena on maan sisäisten ja kansainvälisten lentoyhteyksien kehittäminen. Lentokalusto tulee käsittämään Boeing 737, Embraer ERJ 145 ja Xi’an MA60 -koneita.
Yhtiön kotikenttä on Bamakon Senoun kansainvälinen lentoasema. Se aloitti liikennöinnin Bamakon ja Kayesin välillä syyskuussa 2020. Säännöllisiä vuoroja on myös Moptiin, Timbuktuun ja Gaoon.
Aiheesta muualla

Sky Malin sivusto (Arkistoitu – Internet Archive) (ranskaksi)
Sparkman & Stephens

Sparkman & Stephens on yhdysvaltalainen veneensuunnittelutoimisto, joka on suunnitellut useita purjeveneitä. Suomessa heidät tunnetaan erityisesti pietarsaarelaisen Nautorin Swan-veneiden varhaisimpien mallien suunnittelijana. S&S oli edelläkävijä[lähde? ] nopeiden purjeveneiden suunnittelijana 1970-luvun alkupuolelle asti, ja heidän Nautorille suunnittelemat Swan 36- ja Swan 65 -mallinsa menestyivät kansainvälisissä purjehduskilpailuissa[lähde? ]. Yritys toimii edelleen ja suunnittelee myös moottoriveneitä ja jollia.
Aiheesta muualla

http://www.sparkmanstephens.com/
http://www.classicswan.org/
Spektrofotometri

Laboratoriospektrofotometri.
Spektrofotometri on laite, joka mittaa aineiden sähkömagneettisen säteilyn absorptiota eri aallonpituuksilla. Aineen absorptio tietyillä aallonpituuksilla riippuu aineen kemiallisesta koostumuksesta.  Spektrofotometrillä selvitetään tutkittavan näytteen absorboimat aallonpituudet eli esimerkiksi näkyvän valon tapauksessa värit.
Käyttö

Orgaanisten ja epäorgaanisten aineiden kvantitatiivinen ja kvalitatiivinen analyysi.
Värillisyyden mittaaminen ja värieron määrittäminen. Spektrofotometri on paras mittari sävyn oikeellisuuden määrittämiseen ja se myös analysoi mistä väreistä väri koostuu. Graafisessa teollisuudessa spektrofotometriä käytetään painoprosessin värinpidon tarkkailuun ja hallintaan.
Tutkimuksessa ja tuotekehityksessä, kun halutaan perehtyä tarkemmin värien käyttäytymiseen esimerkiksi haettaessa uusia raaka-aineita tai sävytettäessä.